ભુજ : દિવાળી વેકેશન દરમ્યાન લાખો પ્રવાસીઓ કચ્છના મહેમાન બને છે. અને રણોત્સવ અને માંડવી બીચની મજા માણે છે. દરિયા- ડુંગર અને રણ ધરાવતું કચ્છ પ્રવાસીઓ માટે હંમેશા આકર્ષણનું કેન્દ્ર રહ્યું છે. ત્યારે હવે પ્રવાસીઓને માંડવી બીચ તરફ આકર્ષવા માટે બીચ ફેસ્ટીવલનું આયોજન કરવામાં આવે છે. ગત વર્ષે બીચ ફેસ્ટીવલ પાંચ દિવસ સુધી યોજવામાં આવ્યો હતો, પરંતુ આ વર્ષે બીચ ફેસ્ટીવલ એક માસ સુધી ચાલશે.